กฎกระทรวงกฎกระทรวงกำหนดหลักเกณฑ์และวิธีการการขออนุญาตการตรวจสอบและการออกใบอนุญาตแสดงเครื่องหมายมาตรฐานกับผลิตภัณฑ์อุตสาหกรรมการทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานและการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักรพ.ศ.๒๕๔๙[๑] อาศัยอำนาจตามความในมาตรา ๑๖ วรรคสอง มาตรา ๒๐ วรรคสองและมาตรา ๒๑ วรรคสอง แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม(ฉบับที่ ๕) พ.ศ. ๒๕๓๕ และมาตรา ๕๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ.๒๕๑๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงอุตสาหกรรมออกกฎกระทรวงไว้ดังต่อไปนี้ ข้อ ๑ ให้ยกเลิกกฎกระทรวงกำหนดหลักเกณฑ์และวิธีการการขออนุญาตการตรวจสอบและการออกใบอนุญาตแสดงเครื่องหมายมาตรฐานกับผลิตภัณฑ์อุตสาหกรรมการทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐาน และการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักรพ.ศ. ๒๕๔๗ข้อ ๒ ผู้ใดประสงค์จะแสดงเครื่องหมายมาตรฐานกับผลิตภัณฑ์อุตสาหกรรมทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐาน หรือนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักรให้ยื่นคำขอรับใบอนุญาตต่อสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม ตามแบบที่สำนักงานมาตรฐานผลิตภัณฑ์อุตสาหกรรมกำหนดพร้อมทั้งส่งมอบหลักฐาน ดังต่อไปนี้(๑) สำเนาบัตรประจำตัวประชาชนในกรณีผู้ขอรับใบอนุญาตเป็นบุคคลธรรมดาหรือหนังสือรับรองหรือสำเนาใบสำคัญของกรมพัฒนาธุรกิจการค้ากระทรวงพาณิชย์ แสดงชื่อผู้มีอำนาจทำการแทนนิติบุคคล ในกรณีผู้ขอรับใบอนุญาตเป็นนิติบุคคล(๒) คำชี้แจงแสดงลักษณะโดยละเอียดของผลิตภัณฑ์อุตสาหกรรมหรือภาพหรือตัวอย่างผลิตภัณฑ์อุตสาหกรรม(๓) ปริมาณผลิตภัณฑ์อุตสาหกรรมที่สามารถทำได้หรือที่จะนำเข้าและคาดว่าจะจำหน่ายได้ต่อเดือนหรือปีข้อ ๓ เมื่อพนักงานเจ้าหน้าที่ได้รับคำขอพร้อมทั้งหลักฐานตามข้อ๒ แล้วให้ดำเนินการตรวจสอบในแต่ละผลิตภัณฑ์อุตสาหกรรมตามความเหมาะสมซึ่งจะต้องสอดคล้องกับแนวทางสากลเพื่อประโยชน์แก่การตรวจสอบพนักงานเจ้าหน้าที่อาจเข้าไปในสถานที่ผลิตเพื่อตรวจดูกรรมวิธีการผลิต วิธีทดสอบ ตลอดจนอุปกรณ์การทดสอบเพื่อพิสูจน์ว่าผู้ทำผลิตภัณฑ์อุตสาหกรรมไม่ว่าในประเทศหรือต่างประเทศสามารถทำผลิตภัณฑ์อุตสาหกรรมให้เป็นไปตามมาตรฐานโดยสม่ำเสมอในกรณีที่มีความจำเป็นเพื่อประสิทธิภาพในการตรวจสอบตามวรรคหนึ่งหรือวรรคสองพนักงานเจ้าหน้าที่อาจสั่งให้ผู้ขอรับใบอนุญาตส่งมอบหลักฐานอย่างหนึ่งอย่างใดดังต่อไปนี้เพิ่มเติมอีกก็ได้(๑) แผนผังแสดงกรรมวิธีการทำโดยย่อ(๒) รายการเครื่องมือและอุปกรณ์ที่ใช้ในการทำผลิตภัณฑ์อุตสาหกรรม(๓) แผนภูมิและรายละเอียดแสดงวิธีการควบคุมคุณภาพผลิตภัณฑ์อุตสาหกรรมพร้อมรายละเอียดรายการเครื่องมือและอุปกรณ์ที่ใช้ในการตรวจสอบคุณภาพผลิตภัณฑ์อุตสาหกรรม(๔) ใบรับรองผลการตรวจสอบผลิตภัณฑ์อุตสาหกรรมจากหน่วยงานที่รัฐมนตรีกำหนดหรือคณะกรรมการมาตรฐานผลิตภัณฑ์อุตสาหกรรมให้การยอมรับ(๕) หลักฐานอื่นๆ ที่จำเป็นในการตรวจสอบผลิตภัณฑ์อุตสาหกรรมตามที่คณะกรรมการมาตรฐานผลิตภัณฑ์อุตสาหกรรมกำหนดโดยประกาศในราชกิจจานุเบกษาข้อ ๔ ในกรณีที่ผู้ขอรับใบอนุญาตทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานได้รับใบอนุญาตแสดงเครื่องหมายมาตรฐานผลิตภัณฑ์อุตสาหกรรมสำหรับผลิตภัณฑ์นั้นอยู่ก่อนแล้วหรือในกรณีที่ผู้ได้รับใบอนุญาตทำผลิตภัณฑ์ที่มีพระราชกฤษฎีกากำหนดให้ต้องเป็นไปตามมาตรฐานแล้วมาขอรับใบอนุญาตทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานสำหรับผลิตภัณฑ์นั้นเพิ่มเติมและไม่มีการเปลี่ยนแปลงข้อมูลในหลักฐานตามข้อ๓ (๑) (๒) หรือ (๓) ผู้ขอรับใบอนุญาตได้รับยกเว้นไม่ต้องส่งมอบหลักฐานดังกล่าวในกรณีผู้นำเข้าผลิตภัณฑ์อุตสาหกรรมชนิดเดียวกันหลายรายจากสถานที่ผลิตเดียวกันและมีผู้ยื่นหลักฐานตามข้อ ๓ (๑) (๒) หรือ (๓) ไว้แล้ว ให้ผู้นำเข้ารายอื่นได้รับยกเว้นไม่ต้องยื่นหลักฐานตามข้อ๓ (๑) (๒) หรือ (๓) แต่ต้องแสดงหนังสือรับรองจากผู้ทำว่าเป็นผลิตภัณฑ์ที่ทำจากสถานที่และกรรมวิธีเดียวกันข้อ ๕ ใบอนุญาตแสดงเครื่องหมายมาตรฐานกับผลิตภัณฑ์อุตสาหกรรมใบอนุญาตทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานและใบอนุญาตนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักรให้เป็นไปตามแบบที่สำนักงานมาตรฐานผลิตภัณฑ์อุตสาหกรรมกำหนดโดยประกาศในราชกิจจานุเบกษาข้อ ๖ ใบอนุญาตแสดงเครื่องหมายมาตรฐานกับผลิตภัณฑ์อุตสาหกรรมใบอนุญาตทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานและใบอนุญาตนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักรที่ออกให้แก่ผู้ขอรับใบอนุญาตก่อนวันที่กฎกระทรวงนี้ใช้บังคับ ให้ยังคงใช้บังคับได้ต่อไปจนกว่าจะสิ้นอายุข้อ ๗ บรรดาคำขอรับใบอนุญาตที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณาให้ถือว่าคำขอนั้นเป็นคำขอตามกฎกระทรวงนี้โดยอนุโลมให้ไว้ณ วันที่ ๒๑ กุมภาพันธ์ พ.ศ. ๒๕๔๙สุริยะจึงรุ่งเรืองกิจรัฐมนตรีว่าการกระทรวงอุตสาหกรรมหมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวงกำหนดหลักเกณฑ์และวิธีการการขออนุญาตการตรวจสอบ และการออกใบอนุญาตแสดงเครื่องหมายมาตรฐานกับผลิตภัณฑ์อุตสาหกรรม การทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานและการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักรพ.ศ. ๒๕๔๗ ได้กำหนดหลักเกณฑ์และวิธีการการขออนุญาต การตรวจสอบ และการออกใบอนุญาตแสดงเครื่องหมายมาตรฐานกับผลิตภัณฑ์อุตสาหกรรมการทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐาน และการนำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานเข้ามาเพื่อจำหน่ายในราชอาณาจักรที่ก่อให้เกิดความยุ่งยากแก่ผู้ขอรับใบอนุญาตในการยื่นหลักฐานประกอบคำขอรับใบอนุญาตดังนั้น เพื่ออำนวยความสะดวกแก่ผู้ขอรับใบอนุญาต สมควรปรับปรุงหลักเกณฑ์และวิธีการในเรื่องดังกล่าวให้เหมาะสมยิ่งขึ้นจึงจำเป็นต้องออกกฎกระทรวงนี้พัชรินทร์/ผู้จัดทำ๑๖มีนาคม ๒๕๔๙[๑] ราชกิจจานุเบกษาเล่ม ๑๒๓/ตอนที่ ๒๔ ก/หน้า ๔/๙ มีนาคม ๒๕๔๙